ข้อใดคือสิ่งที่ผู้ลงทุนจะต้องปฏิบัติตามเงื่อนไขการลงทุนใน RMF
A. ระงับการซื้อหน่วยลงทุนมากกว่า 1 ปี ติดต่อกัน

B. เงินลงทุนขั้นต่ำต้องน้อยกว่า 5,000 บาท

C. ต้องลงทุนและถือครองหน่วยลงทุน RMF จนมีอายุครบ 55 ปีบริบูรณ์

D. ลงทุนใน RMF ไม่ต่อเนื่องทุกปี
ข้อที่ถูกต้องคือ C.  เนื่องจากผู้ลงทุนจะต้องลงทุนและถือครองหน่วยลงทุน RMF จนมีอายุครบ 55 ปีบริบูรณ์ จึงจะเป็นการปฏิบัติตามเงื่อนไขการลงทุนใน RMF ส่วนข้ออื่น ๆ กล่าวไม่ถูกต้อง

เงื่อนไขการลงทุนของ LTF คือ ผู้ลงทุนสามารถนำเงินลงทุนใน LTF ไปลดหย่อนภาษีได้ตามที่จ่ายจริง สูงสุดได้ไม่เกิน 15% ของเงินได้พึงประเมินและต้องไม่เกิน 500,000 แสนบาทต่อปี นอกจากนี้ ผู้ลงทุนจะต้องถือครองกองทุน LTF ดังกล่าวไว้อย่างน้อย 7 ปีปฏิทิน โดย LTF จะไม่มีเงื่อนไขที่บังคับให้ต้องลงทุนต่อเนื่องทุกปี ลงทุนปีไหนก็ใช้สิทธิลดหย่อนภาษีได้ในปีนั้น และ สามารถนับเงินแต่ละก้อนที่ลงทุนแยกกันได้

ส่วนเงื่อนไขการลงทุนใน RMF จะมีความซับซ้อนกว่า LTF กล่าวคือ ยอดเงินลงทุนที่จะนำไปลดหย่อนภาษีสูงสุดได้ต้องไม่เกิน 15% ของเงินได้พึงประเมินและต้องไม่เกิน 500,000 แสนบาทต่อปี โดยจะต้องนับรวมกับเงินสมทบเข้ากองทุนสำรองเลี้ยงชีพ กองทุนบำเหน็จบำนาญข้าราชการ (กบข.) และประกันชีวิตแบบบำนาญ เพื่อให้ได้รับสิทธิประโยชน์ทางภาษี ผู้ลงทุนจะต้องปฏิบัติตามเงื่อนไข ดังนี้

- ลงทุนใน RMF ต่อเนื่องทุกปี อย่างน้อยปีละ 1 ครั้ง
- ต้องไม่ระงับการซื้อหน่วยลงทุนมากกว่า 1 ปี ติดต่อกัน (ยกเว้นปีใดที่ไม่มีเงินได้ ก็ไม่ต้องลงทุน)
- ผู้ลงทุนจะต้องลงทุนและถือครองหน่วยลงทุน RMF จนมีอายุครบ 55 ปีบริบูรณ์และจะต้องมีการลงทุนมาแล้วไม่น้อยกว่า 5 ปี นับตั้งแต่วันที่ซื้อหน่วยลงทุน RMF ครั้งแรก (การนับ 5 ปี ให้นับเฉพาะปีที่มีการซื้อ RMF ปีใดไม่ลงทุนจะไม่นับว่ามีอายุการลงทุนในปีนั้น)
- เงินลงทุนขั้นต่ำจะต้องไม่น้อยกว่า 5,000 บาท หรือ 3% ของเงินได้พึงประเมินในแต่ละปี (แล้วแต่ว่าจำนวนไหนจะต่ำกว่า)

นอกจากนั้น หากผู้ลงทุนได้ปฏิบัติตามเงื่อนไขข้างต้นแล้ว ผู้ลงทุนจะยังได้รับการยกเว้นภาษีเงินได้สำหรับ “กำไรที่ได้จากการขายคืนหน่วยลงทุน (Capital gain)” อีกด้วย
ความรู้ทางการเงิน,ตลาดการเงิน & ผลิตภัณฑ์และบริการทางการเงิน